बेटियों को दें बेटों के समान दर्जा, बरतें दोनों में कोई भेदभाव: बंसल
गोहाना | राजकीयकन्या स्कूल मंडी में स्कूल प्रबंधन कमेटी का एक दिवसीय प्रशिक्षण शिविर का आयोजन किया गया। शिविर में मास्टर ट्रेनर इंदू ने विभिन्न सरकारी योजनाओं के बारे में बताया। इसके साथ-साथ उन्होंने एसएमसी के सदस्यों को नारी शिक्षा के लिए भी प्रेरित किया। उन्होंने कहा कि सरकार नारी शिक्षा को बढ़ावा देने के लिए विभिन्न योजनाएं चला रही है। स्कूलों में छात्राओं को निशुल्क वर्दी एवं पुस्तकें दी जाती हैं। हमें बेटियों की शिक्षा को अधिक महत्व देना चाहिए। बेटियां शिक्षित होकर सशक्त एवं स्वावलंबी बनती हैं। स्कूल प्रचार्य सुशील बंसल ने कहा कि शिक्षित महिला ही अपने अधिकारों और कर्तव्यों का सही ढ़ंग से पालन कर सकती है और दूसरों को भी इसके लिए प्रेरित कर सकती है। इस अवसर पर गायत्री मलिक, संजीव आर्य, कृष्ण दुरेजा, अंजू रोहिल्ला, एसएमसी प्रधान अनिता, शमशेर, बबीता, गीता, कमलेश, बिमला, संजय कुमार, उर्मिला आदि उपस्थित थे।
hin_Deva hin_Deva